ผัวเก่าแทงผัวใหม่ตาย มอบตัว ตร.ร้อยเอ็ด เผยไม่เจตนาฆ่าโดนพูดไม่ดีก่อน
ผัวเก่ามือมีดฆ่าผัวใหม่ที่ร้อยเอ็ด ให้ผู้ใหญ่บ้านพามอบตัวตำรวจ สภ.เมืองร้อยเอ็ด สารภาพไม่เจตนาทำร้าย แค่เจอกันโดยบังเอิญ แต่ผู้ตายทวงหนี้เก่าและพูดจาไม่ดีแถมขู่ทำท่าจะควักปืนยิง เลยชักมีดแทงตาย,จากเหตุการณ์ที่ เมื่อเวลา 08.00 น. ของวันที่ 6 สิงหาคม 2562 ร.ต.อ.อภัย เสน่ห์วงศ์ รองสารวัตร (สอบสวน)สภ.เมืองร้อยเอ็ด ได้รับแจ้งเหตุทำร้ายร่างกาย แทงกันอาการสาหัส กลางร่องถนน บนถนนบายพาสเลี่ยงเมืองร้อยเอ็ด-มหาสารคาม เยื้องจุดกลับรถบ้านเหล่าใหญ่ ตำบลดงลาน อำเภอเมือง จังหวัดร้อยเอ็ด มีผู้ได้รับบาดเจ็บสาหัส จึงรุดออกตรวจสอบพร้อมหน่วยกู้ชีพนครสาเกต หน่วยกู้ชีพพีร์คำทอน โรงพยาบาลร้อยเอ็ด ทราบชื่อผู้เสียชีวิต คือนายมังกร ลิขิตวาส อายุ 31 ปี ซึ่งเดินทางขี่รถ จยย.จากบ้านพัก เพื่อจะส่ง นางสำเนียง ภักดีสมุทร อายุ 41 ปี ซึ่งเป็นภรรยาไปทำงาน และ ระหว่างที่ขับรถออกมาจากบ้านพัก พบนายอำพร ชมพูบุตร อายุ 45 ปี แฟนเก่าที่เลิกรากันไปแล้ว ได้ขับตามท้ายมา ในระหว่างที่นายมังกรกำลังขับขี่รถจักรยานยนต์ลงร่องกลางถนนเพื่อกลับรถ แล้วแฟนเก่า ขับประกบข้าง ลงมาด่าทอ ท้าทาย มีปากเสียงกัน ก่อนที่จะใช้มีดปลายแหลมแทง เข้าที่ต้นคอของนายมังกร ทำให้จักรยานยนต์เสียหลักล้ม ส่งผลให้มีผู้ได้รับบาดเจ็บ และเสียชีวิต ก่อนที่ชายผู้ก่อเหตุจะหลบหนีไป,ล่าสุดเมื่อช่วงเย็นวันนี้ นายอำพร ชมพูบุตร อายุ 45 ปี มือมีดได้ขอให้นายอุดร ชมพูบุตร ผญบ.บ้านเหล่าใหญ่ ม.2 ต.ดงลาน อ.เมืองร้อยเอ็ด ที่เป็นญาติห่างๆกัน แจ้งไปยังตำรวจว่าจะขอมอบตัว โดยให้เจ้าหน้าที่ชุดสืบสวนสุรสีห์ สภ.เมืองร้อยเอ็ด ไปรับตัวที่บ้านบ.เหล่าใหญ่ ต.ดงลาน อ.เมือง จ.ร้อยเอ็ด ให้การรับสารภาพ ว่าตนเองเป็นคนลงมือแทง นายมังกร ลิขิตวาส อายุ 31 ปี ใหม่ของนางสำเนียง ภักดีสมุทร อายุ 41 ปี จนเสียชีวิตแล้วหลบหนีไปจริง ,ผู้ต้องหา กล่าวให้การว่า เหตุที่เกิดขึ้น ตนเองไม่ได้มีเจตนา ฆ่าสามีของแฟนเก่าที่เลิกกันไปเกือบจะ 2 ปีแล้ว แต่อย่างไร แต่เหตุเกิดขึ้นจากการจอดรถทักถามกัน ปรากฏว่า ผู้ตายตระโกนทวงถามว่า เมื่อไรมึงจะให้เงิน ที่ทำโทรศัพท์ของเมียพังแล้วจะชดใช้ ซึ่งตนก็บอกว่า ตนได้ชดใช้เงินค่าทำโทรศัพท์ของเมียเก่าพังไปแล้ว โดยจ่ายให้ฝ่ายหญิงไปแล้ว เมียไม่บอกเลยหรือไง ทำไมไม่ไปถามกันเอง ปรากฏว่าผู้ตายไม่พอใจ และขู่ว่าจะชักปืนยิงตนเอง โดยทำท่าล้วงมือเข้าไปในอกเสื้อ ทำให้ตนตกใจ จึงวิ่งไปเปิดเอามีดพกปลายแหลม ใต้เบาะวิ่งเข้ามาแทงผู้ตาย จนกระทั่งล้มลงจมกองเลือดแล้งหลบหนีไป โดยไม่คิดว่าคู่กรณีจะถึงแก่ความตาย,ต่อมาพอทราบข่าวว่า แทงคู่กรณีจนถึงแก่ความตาย จึงเข้าพบผู้ใหญ่บ้าน โทรแจ้งตำรวจว่า ขอมอบตัวและประสานให้ไปรับตัวมา พร้อมกับไปทำแผนประกอบคำรับสารภาพยังจุดเกิดเหตุ ก่อนควบคุมตัวไปดำพเนินคดีในข้อหาฆ่าคนตายต่อไป,ขณะที่หลังจากการทำแผนของมืดมีดแล้ว พ่อและแม่ของผู้ตาย คือนายพรมมา ลิขิตวาส อายุ 69 ปี และนางทองดี ลิขิตวาส อายุ 64 ปี พร้อมด้วยพระปลัดธงชัย ปัญญาคโม เพื่อนของผู้ตาย เดินทางมายังที่เกิดเหตุ เพื่อทำพิธีเรียกขวัญของผู้ตาย จากที่เกิดเหตุ ก่อนที่จะนำกลับไปทำพิธีอุทิศส่วนกุศลให้กับผู้เสียชีวิต ที่วัดในหมู่บ้านต่อไป. 
ผัวเก่ามือมีดฆ่าผัวใหม่ที่ร้อยเอ็ด ให้ผู้ใหญ่บ้านพามอบตัวตำรวจ สภ.เมืองร้อยเอ็ด สารภาพไม่เจตนาทำร้าย แค่เจอกันโดยบังเอิญ แต่ผู้ตายทวงหนี้เก่าและพูดจาไม่ดีแถมขู่ทำท่าจะควักปืนยิง เลยชักมีดแทง
ผัวเก่าฆ่าผัวใหม่,ร้อยเอ็ด,สภ.เมืองร้อยเอ็ด,แทงกันตาย,มือมีด,ฆ่าคนตาย,มอบตัว,ข่าวทั่วไป